ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2528/96 υποβολή: Amedeo Amadeo (NI) προς την Επιτροπή (8 Οκτωβρίου 1996)

Θέμα: Κτηνιατρικοί έλεγχοι

Οι κτηνιατρικοί έλεγχοι στα σύνορα μεταξύ των κρατών μελών καταργήθηκαν το 1993 έστω και αν παραμένουν εκείνοι για τις εισαγωγές από τρίτες χώρες σχετικά με τα ζώα και τα προϊόντα ζωϊκής προέλευσης.

Η Ιταλία, λόγω της γεωγραφικής της θέσης αποτελεί το σημαντικότερο συνδετικό κρίκο όσον αφορά την κυκλοφορία που αναπτύσσεται μεταξύ των κρατών της ΕΕ και των τρίτων χωρών με τα πολυάριθμα σημεία συνόρων που υφίστανται στη χώρα μας.

Δεδομένης της λεπτότητας του προβλήματος σχετικά με τα ζώα και τα ζωϊκά προϊόντα, ζητείται από την Επιτροπή να συγκροτήσει μια επιτροπή εμπειρογνωμόνων που συντομότατα:

1. θα εντοπίσει σε κάθε κράτος μέλος τα «σημεία των συνόρων»

2. θα καθορίσει τυποποιημένους κανόνες όπως ο αριθμός του προσωπικού, τα μέσα και τα απαραίτητα όργανα για μια ορθή λειτουργία των σημαντικών αυτών «φίλτρων».

Απάντηση του κ. Fischler εξ ονόματος της Επιτροπής (21 Οκτωβρίου 1996)

Αμέσως μετά τη θέσπιση της οδηγίας 90/675/ΕΟΚ του Συμβουλίου, της 10ης Δεκεμβρίου 1990, για τον καθορισμό των αρχών των σχετικών με τη διενέργεια κτηνιατρικών ελέγχων για τα προϊόντα τα προερχόμενα από τρίτες χώρες τα οποία εισάγονται στην Κοινότητα ((ΕΕ αριθ. L 373 της 31.12.1990. )), και, την οδηγία 91/496/ΕΟΚ ((ΕΕ αριθ. L 268 της 24.09.1991. )), όσον αφορά τα ζώα τα οποία προέρχονται από τρίτες χώρες, η Επιτροπή ερευνά την τοποθεσία, τον εξοπλισμό και τη λειτουργία των παραμεθόριων κτηνιατρικών σταθμών ελέγχου.

Σήμερα, σκόπιμο είναι να αναφερθούμε στην απόφαση 95/357/ΕΚ της Επιτροπής, της 26ης Ιουλίου 1995, με την οποία καταρτίζεται πίνακας των αναγνωρισμένων παραμεθόριων σταθμών ελέγχου, για τους κτηνιατρικούς ελέγχους των προϊόντων και ζώων τα οποία προέρχονται από τρίτες χώρες, προσδιορίζοντας τις λεπτομέρειες εφαρμογής των προς διεξαγωγή ελέγχων από τους εμπειρογώμονες κτηνιάτρους της Επιτροπής και καταργώντας την απόφαση 94/24/ΕΚ ((ΕΕ αριθ. L 211 της 06.09.1995. )). Η απόφαση 95/357/ΕΚ τροποποιήθηκε, τελευταία, από την απόφαση 96/267/ΕΚ ((ΕΕ αριθ. L 91 της 12.04.1996. )). Οι όροι αναγνώρισης των παραμεθόριων σταθμών ελέγχου υπόκεινται στις βασικές οδηγίες του Συμβουλίου και την απόφαση 92/525/ΕΟΚ της Επιτροπής ((ΕΕ αριθ. L 331 της 17.11.1992. )).

Κάθε αναγνωρισμένος παραμεθόριος σταθμός ελέγχου επιθεωρείται, σε τακτά χρονικά διαστήματα, από τους εμπειρογνώμονες κτηνιάτρους της Επιτροπής σε συνεργασία με τις εθνικές αρχές. Η επιθεώρηση αυτή, περιλαμβάνει, κυρίως, τον έλεγχο των υποδομών, του εξοπλισμού και της λειτουργίας του παραμεθόριου σταθμού ελέγχου.

Δεδομένης της καταστάσεως αυτής, η Επιτροπή θεωρεί ότι τα καθήκοντα τα οποία αναφέρονται από το Αξιότιμο Μέλος του Κοινοβουλίου λαμβάνονται ήδη υπόψη στο υφιστάμενο σήμερα κοινοτικό πλαίσιο.
ΓΡΑΠΤΗ ΕΡΩΤΗΣΗ E-2839/96 υποβολή: Per Stenmarck (PPE) προς την Επιτροπή (25 Οκτωβρίου 1996)

Θέμα: Ιδιαίτεροι κανόνες για τους πιλότους της γαλλικής πολιτικής αεροπορίας

Σύμφωνα με την DGAG, την γαλλική υπηρεσία πολιτικής αεροπορίας, έχει εγκριθεί παρέκκλιση, μεταξύ άλλων, στην Air France και TAT όσον αφορά το ωράριο εργασίας των πιλότων τους. (Σύμφωνα με τα άρθρα D422-11, D422-12 και D422-13: Code de l'aviation civile). Η παρέκκλιση επιτρέπει στις γαλλικές εταιρίες, όπως η Air France και η TAT, να επιβάλλουν στους πιλότους τους μεγαλύτερο ωράριο εργασίας.

Θεωρεί η Επιτροπή ότι είναι σύμφωνη με τη Συνθήκη η θέσπιση ιδιαίτερων κανόνων εκ μέρους του γαλλικού κράτους, μεταξύ άλλων, για ένα «εθνικό μεταφορέα», κανόνων που στρεβλώνουν τον αεροπορικό κοινοτικό ανταγωνισμό; Η γαλλική ενέργεια οδηγεί στη μείωση των εξόδων των γαλλικών αεροπορικών εταιριών, πράγμα που δεν έχουν τη δυνατότητα να πράξουν οι άλλες ευρωπαϊκές εταιρίες.

Απάντηση του κ. Kinnock εξ ονόματος της Επιτροπής (9 Δεκεμβρίου 1996)

Δεν υφίστανται κοινοτικές διατάξεις που διέπουν τον χρόνο εργασίας ή τις ώρες πτήσεως των πιλότων. Η πολιτική αεροπορία και οι άλλοι κλάδοι μεταφορών αποκλείονται από το πεδίο εφαρμογής της οδηγίας αριθ. 93/104/ΕΚ του Συμβουλίου της 23ης Νοεμβρίου 1993 ((ΕΕ αριθ. L 307, της 13.12.1993. )) σχετικά με ορισμένα στοιχεία της οργάνωσης του χρόνου εργασίας. Ωστόσο η Επιτροπή επεξεργάζεται λευκό βιβλίο για όλους τους τομείς και τις δραστηριότητες που εξαιρούνται της εν λόγω οδηγίας.

Οι ώρες πτήσεως ρυθμίζονται από εθνικές διατάξεις, οι οποίες εμφανίζουν μεγάλες διακυμάνσεις από το ένα κράτος μέλος στο άλλο. Αποτελούν ένα μόνο από τα πολλά στοιχεία που αφορούν τους πιλότους και η Επιτροπή, εν προκειμένω, δεν έχει λόγους να πιστεύει ότι η επίμαχη απόφαση προκαλεί στρέβλωση του ανταγωνισμού.

Οι προσπάθειες κατάρτισης ενιαίου συστήματος περιορισμού των ωρών πτήσεως συνεχίζονται στο πλαίσιο των μεικτών αρχών πολιτικής αεροπορίας και της μεικτής επιτροπής πολιτικής αεροπορίας επί πενταετίαν και πλέον, πλην όμως δεν έχουν ακόμη τελεσφορήσει.

Λόγω του συνεχιζόμενου αδιεξόδου, και εις απάντησιν ψηφίσματος του Ευρωπαϊκού Κοινοβουλίου του Μαρτίου του περασμένου έτους, η Επιτροπή εξήγγειλε πρωτοβουλία υποβολής δικών της προτάσεων. Προς τον σκοπό αυτό πραγματοποιήθηκε, τον Ιούνιο του 1996, συνέδριο όλων των ενδιαφερομένων μερών και συνεστήθη ειδική ομάδα σχεδιασμού (Task Force), για να συνδράμει την Επιτροπή. Η ομάδα σχεδιασμού συνεδρίασε ήδη τέσσερις φορές και η Επιτροπή ελπίζει να είναι σε θέση να υποβάλει προτάσεις στις αρχές του νέου έτους.
ΓΡΑΠΤΗ ΕΡΩΤΗΣΗ E-2865/96 υποβολή: James Nicholson (I-EDN) προς την Επιτροπή (25 Οκτωβρίου 1996)

Θέμα: Φόρος επί των εσόδων του κεφαλαίου

Σ' ό,τι αφορά τα ακόλουθα κράτη:

Αυστρία, Βέλγιο, Δανία, Φινλανδία, Γαλλία, Γερμανία, Ελλάδα, Ιταλία, Λουξεμβούργο, Ολλανδία, Πορτογαλία, Δημοκρατία της Ιρλανδίας, Ισπανία και Σουηδία, θα μπορούσε η Επιτροπή να αναφέρει:

1) Εάν σε κάθε μια από τις χώρες αυτές προβλέπεται φόρος επί των εσόδων του κεφαλαίου (ή κάποιος φόρος που να βασίζεται στη διάθεση ενεργητικού).

2) Πώς υπολογίζεται ένας τέτοιος φόρος.

3) Εάν υπάρχει αποζημίωση αναπροσαρμογής.

4) Τους συντελεστές αυτού του φόρου σε κάθε χώρα.

5) Τί συμβαίνει εάν υπάρξουν απώλειες κεφαλαίου.

6) Εάν υπάρχουν εξαιρέσεις και, σε περίπτωση που υπάρχουν, ποιές είναι και πώς επηρεάζεται ο υπολογισμός των προσωπικών φόρων;

Απάντηση του κ. Monti εξ ονόματος της Επιτροπής (28 Νοεμβρίου 1996)

Η Επιτροπή δεν εξετάζει προς το παρόν το ενδεχόμενο να υποβάλει νομοθετική πρόταση όσον αφορά τη φορολογία επί των εσόδων από την πώληση κινητής ή ακίνητης περιουσίας και, κατά συνέπεια, δεν έχει πραγματοποιήσει μελέτες επί του θέματος. Ως εκ τούτου, δεν διαθέτει τα απαιτούμενα στοιχεία που να της επιτρέπουν να προβεί σε σύγκριση των διαφόρων φορολογικών κανόνων που εφαρμόζονται στον τομέα αυτόν στα κράτη μέλη.
ΓΡΑΠΤΗ ΕΡΩΤΗΣΗ E-2710/96 υποβολή: Klaus Rehder (PSE) προς την Επιτροπή (16 Οκτωβρίου 1996)

Θέμα: Ισπανικό νηολόγιο

Με το «Νόμο περί κρατικών λιμένων και λιμένων'του εμπορικού ναυτικού» της 24ης Νοεμβρίου 1992 ρυθμίστηκε στην Ισπανία το κοινό δίκαιο των πλοίων και των ναυτιλιακών επιχειρήσεων (το αποκαλούμενο πρώτο νηολόγιο). Η 15η πρόσθετη διάταξη ορίζει τη θέσπιση ενός δεύτερου νηολογίου στις Κανάριες Nήσους, το οποίο προβλέπει στο άρθρο 6 ειδικές απαιτήσεις σχετικά με την ιθαγένεια των πληρωμάτων. Σύμφωνα με αυτό, ο πλοίαρχος και ο πρώτος αξιωματικός των πλοίων πρέπει να έχουν οπωσδήποτε την ισπανική ιθαγένεια. Αυτή η νέα ρύθμιση περιορίζει την πρόσβαση εργατικού δυναμικού προερχόμενου από άλλα κράτη μέλη της Ευρωπαϊκής Ένωσης σε θέσεις εργασίας που παρουσιάζονται σε ισπανικά πλοία τα οποία ανήκουν στο δεύτερο νηολόγιο.

Μέχρι ποιού σημείου αυτός ο περιορισμός είναι συμβατός με το κοινοτικό δίκαιο και πιο συγκεκριμένα με το άρθρο 48 της Συνθήκης ΕΟΚ, σύμφωνα με τη νομολογία του Ευρωπαϊκού Δικαστηρίου (Απόφαση περί ναυτικών);

Απάντηση του κ. Kinnock εξ ονόματος της Επιτροπής (28 Νοεμβρίου 1996)

Σε πλοία υπό σημαία κράτους μέλους η πρώτη και δεύτερη ιεραρχική θέση του πληρώματος (με άλλα λόγια ο πρώτος πλοίαρχος ή ο δεύτερος πλοίαρχος στο βαθμό που αντικαθιστά τον πρώτο) συνεπάγονται ειδικά καθήκοντα.

Τα επιχειρησιακά καθήκοντα που αναλαμβάνονται στο επίπεδο αυτό απαιτούν την άσκηση δημόσιας αρχής κατά την έννοια των διατάξεων του άρθρου 48, παράγραφος 3 της συνθήκης για την ίδρυση της Ευρωπαϊκής Κοινότητας που καθορίζουν ότι για λόγους δημόσιας πολιτικής και ασφάλειας,τα κράτη μέλη μπορούν να επιβάλλουν περιορισμούς στην απασχόληση. Οι ευθύνες του πλοιάρχου ή του αντικαταστάτη του για την άσκηση της δημόσιας αρχής στο πλοίο σχετίζεται άμεσα με το πλήρωμα και τους επιβάτες, τη ζωή τους και την ιδιοκτησία τους στη θάλασσα καθώς και την προστασία του θαλασσίου περιβάλλοντος.

Η Επιτροπή θεωρεί ότι η ισπανικές διατάξεις δεν μπορεί να θεωρηθούν ότι αντιβαίνουν την κοινοτική νομοθεσία.
ΓΡΑΠΤΗ ΕΡΩΤΗΣΗ E-2638/96 υποβολή: Christine Crawley (PSE) προς την Επιτροπή (15 Οκτωβρίου 1996)

Θέμα: Τα παιδιά του δρόμου στη Γουατεμάλα

Θα μπορούσε η Επιτροπή να αναφέρει σε τι ενέργειες έχει προβεί πρόσφατα για να σταματήσει η συνεχιζόμενη δολοφονία των παιδιών του δρόμου στην πρωτεύουσα της Γουατεμάλας;

Θα μπορούσε επίσης η Επιτροπή να παράσχει στοιχεία για τα χρηματοδοτούμενα από την Ε.Ε. προγράμματα τα οποία έχουν ειδικό σκοπό να ωφελήσουν τα παιδιά του δρόμου στη Γουατεμάλα;

Απάντηση του κ. Marin εξ ονόματος της Επιτροπής (13 Νοεμβρίου 1996)

Η Επιτροπή ευχαριστεί το Αξιότιμο Μέλος του Κοινοβουλίου για το ενδιαφέρον που δείχνει για το πρόβλημα των παιδιών του δρόμου στη Γουατεμάλα.

Η Επιτροπή έχει πλήρη επίγνωση της σημασίας του φαινομένου των παιδιών του δρόμου στη Γουατεμάλα και των επεισοδίων με θύματα τα εν λόγω παιδιά. Οι αιτίες αυτού του προβλήματος, τόσο κοινωνικές όσο και οικονομικές, είναι απόλυτα γνωστές, και σε αυτές συμπεριλαμβάνεται η μαζική μετανάστευση προς την πρωτεύουσα, η καταστροφή του οικογενειακού πυρήνα, η απώλεια πολιτιστικής ταυτότητας και η έλλειψη προοπτικών.

Το 1994, η Επιτροπή ενέκρινε ένα πρόγραμμα κόστους 2,5 εκατ. ECU προς όφελος των παιδιών του δρόμου στη Γουατεμάλα, που υπεγράφη από την Procuraduria de los Derechos Humanos στις 4 Ιουνίου 1995. Η τοπική συμβολή στο πρόγραμμα είναι 500.000 ECU. Το πρόγραμμα έχει αρχίσει να λειτουργεί κανονικά από την αρχή του τρέχοντος έτους. Η αξιολόγηση των πρώτων αποτελεσμάτων θα είναι διαθέσιμη στα μέσα του 1997.

Το εν λόγω πρόγραμμα αποσκοπεί στην ενίσχυση των δυνατοτήτων υποδοχής των μη κυβερνητικών οργανώσεων (ΜΚΟ) και των δημοσίων φορέων, της δυνατότητας παρέμβασης των διαφόρων δημοσίων αρχών που είναι υπεύθυνες για την προστασία των ανηλίκων («Secretaria de Bienestar Social», Δικαστήριο Ανηλίκων, Εισαγγελείς για τα δικαιώματα του ανθρώπου) και την κατάρτιση των παραγόντων που σχετίζονται με τη νέα νομοθεσία σχετικά με την προστασία των παιδιών. Οι διάφορες αυτές ενέργειες αντιπροσωπεύουν σημαντικό βήμα προς την επίλυση του προβλήματος της βίας.

Εξάλλου, η Επιτροπή χρηματοδότησε μεταξύ του 1991 και του 1994 διάφορες πρωτοβουλίες, τόσο προς όφελος των ΜΚΟ όσο και των δημοσίων φορέων, με σκοπό την επίλυση του προβλήματος των παιδιών του δρόμου. Βασικός στόχος αυτών των ενεργειών είναι να χορηγηθεί βοήθεια και κατάρτιση στα παιδιά, αφενός για να βελτιωθούν οι συνθήκες διαβίωσής τους και αφετέρου για να επιτευχθεί προοδευτικά η εγκατάλειψη του περιβάλλοντος του δρόμου από μέρους των παιδιών με το να τεθούν στη διάθεσή τους τόποι υποδοχής και στέγασης (κέντρο υποδοχής, σχολεία κατάρτισης).
ΓΡΑΠΤΗ ΕΡΩΤΗΣΗ E-3200/96 υποβολή: Josι Garcνa-Margallo y Marfil (PPE) προς την Επιτροπή (22 Νοεμβρίου 1996)

Θέμα: Βαλένθια: Προγράμματα του άρθρου 10 του ΕΤΠΑ

Στις 30 Νοεμβρίου 1995 η Επιτροπή δημοσίευσε πρόσκληση υποβολής προτάσεων για πρότυπα αστικά προγράμματα στα πλαίσια των καινοτόμων ενεργειών του άρθρου 10 του ΕΤΠΑ. 91 των υποβληθέντων προγραμμάτων προέρχονται από την Ισπανία.

Πόσα από τα εν λόγω προγράμματα αφορούν δήμους της αυτόνομης κοινότητας της Βαλένθιας; Ποιοί είναι ακριβώς οι δήμοι αυτοί;

Κοινή απάντηση του κ. Wulf-Mathies εξ ονόματος της Επιτροπής στις γραπτές ερωτήσεις E-3198/96, E-3199/96, E-3200/96, E-3201/96, E-3203/96, E-3204/96, E-3205/96, E-3206/96, E-3207/96, E-3208/96, E-3209/96, E-3210/96, E-3211/96, E-3212/96, E-3213/96, E-3214/96 και E-3215/96 (20 Δεκεμβρίου 1996)

Μετά από την πρόσκληση υποβολής προτάσεων υποβλήθηκαν στην Επιτροπή 500 φάκελοι, εκ των οποίων οι 97 προέρχονται από την Ισπανία. Ο διαθέσιμος προϋπολογισμός δηλαδή 60 εκατ. ECU θα επιτρέψει στην Επιτροπή να συγχρηματοδοτήσει περίπου 25 προγράμματα για το σύνολο των κρατών μελών.

Όσον αφορά τη διαδικασία επιλογής, η πρόσκληση υποβολής προτάσεων που αναφέρεται ανωτέρω, διευκρινίζει ότι «... μια ομάδα διεθνών ανεξάρτητων εμπειρογνωμόνων επικουρεί τις υπηρεσίες της Επιτροπής, να επιλέξουν τις πλέον καινοτόμες ιδέες, για να ληφθούν υπόψη οι προτάσεις που ανταποκρίνονται καλύτερα στα καθορισμένα κριτήρια. Ο οριστικός αριθμός των προτάσεων προς χρηματοδότηση αποφασίζεται από την Επιτροπή που λαμβάνει υπόψη, για το σκοπό αυτό, τις συνολικές διαθέσιμες πιστώσεις το αντικείμενο των προτάσεων και την κατανομή των κατάλληλων προγραμμάτων στην επικράτεια της Ένωσης».

Η διαδικασία αυτή έχει κινηθεί επί του παρόντος και δεν είναι δυνατόν, αυτή τη στιγμή, να γίνει πρόβλεψη για το αν έχει τη δυνατότητα μια πόλη να ληφθεί υπόψη, ούτε και το ενδεχόμενο ποσό της κοινοτικής χρηματοδότησης που την αφορά. Επίσης για κάθε άλλη πρόβλεψη που αφορά ένα κράτος μέλος ή μια συγκεκριμένη περιοχή, ισχύει το ίδιο.

Όσον αφορά τον αριθμό και την ονομασία των σχεδίων που θα μπορούσαν να αφορούν τους δήμους της αυτόνομης κοινότητας της Valencia, εκτός από αυτά που αναφέρονται ρητώς στις ερωτήσεις, η Επιτροπή δεν μπορεί να μην λάβει υπόψη της την αρχή του απόρρητου χαρακτήρα που επιβάλλεται στο στάδιο αυτό της διαδικασίαςμ και αυτό, λαμβάνοντας υπόψη το γεγονός ότι οι προτάσεις που αφορούν μέτρα που απαιτούν περισσότερες από μία τοπικές αρχές, μπορούν να γίνουν δεκτά εάν μία τέτοια συνεργασία αυξάνει την προστιθέμενη αξία.

Η αναγκαία προθεσμία για την υφισταμένη ανάλυση και την αυστηρή επιλογή των φακέλων, δεδομένου του εξαιρετικά υψηλού αριθμού των προτάσεων που υποβλήθηκαν, δεν αφήνει περιθώριο να γίνει πρόβλεψη για το εάν μια απόφαση της Επιτροπής μπορεί να ληφθεί πριν από το τέλος του έτους.
ΓΡΑΠΤΗ ΕΡΩΤΗΣΗ P-3027/96 υποβολή: Ernesto Caccavale (UPE) προς την Επιτροπή (31 Οκτωβρίου 1996)

Θέμα: Κρατικές ενισχύσεις στον εθνικό αερομεταφορέα Alitalia

Στο ιταλικό οικονομικό νομοσχέδιο για το 1997 εμφανίζονται θέσεις με σημαντικούς πόρους προοριζόμενους για το IRI με σκοπό την αύξηση κεφαλαίου της Alitalia.

Στην περίπτωση που πραγματοποιηθεί η εν λόγω αύξηση κεφαλαίου, τούτο θα ήταν εντελώς αντίθετο με τους κανόνες της Συνθήκης της Ρώμης που ρυθμίζουν τη χορήγηση κρατικών ενισχύσεων στις δημόσιες επιχειρήσεις (άρθρα 92-94) στρεβλώνοντας τον ανταγωνισμό και επιδρώντας στις συναλλαγές των κρατών μελών.

Προτίθεται η Επιτροπή να ασκήσει τις εξουσίες που της παρέχει το άρθρο 93 εδάφιο 2 της Συνθήκης της Ρώμης και να υποχρεώσει έτσι το ιταλικό κράτος να καταργήσει την ενίσχυση;

Προτίθεται η Επιτροπή να προτείνει στο Συμβούλιο, κατόπιν διαβουλεύσεως με το Ευρωπαϊκό Κοινοβούλιο περαιτέρω κανονισμούς με σκοπό την εφαρμογή των ως άνω άρθρων 92 και 93;

Απάντηση του κ. Kinnock εξ ονόματος της Επιτροπής (28 Νοεμβρίου 1996)

Περί τα τέλη του Ιουλίου 1996 οι ιταλικές αρχές απέστειλαν προκαταρκτική γνωστοποίηση προς την Επιτροπή των κυρίων στοιχείων του προγράμματος αναδιάρθρωσης για την Alitalia.

Η Επιτροπή επί του παρόντος εξετάζει το πρόγραμμα αναδιάρθρωσης κεφαλαίων της Alitalia στο πλαίσιο της διαδικασίας που προβλέπει το άρθρο 93, παράγραφος 2 της συνθήκης ΕΚ. Εν προκειμένω η διαδικασία κινήθηκε στις 9 Οκτωβρίου 1996 και επίκειται η δημοσίευση του κειμένου για την ενάρξή της ώστε να καταστεί δυνατή η διατύπωση σχολίων από τα ενδιαφερόμενα τρίτα μέρη. Σύμφωνα με τη διαδικασία αυτή η Επιτροπή θα αξιολογήσει κατά πόσο οι συναλλαγές μεταξύ της Ιταλίας και της Alitalia είναι σύμφωνες με τα συνήθη εμπορικά ήθη. Εάν η Επιτροπή καταλήξει στο συμπέρασμα ότι η Alitalia έχει λάβει κρατική βοήθεια θα εξετάσει κατά πόσο είναι σύμφωνη η βοήθεια αυτή προς την Κοινή Αγορά δυνάμει του άρθρου 92, παράγραφος 3 εδάφιο (γ) της συνθήκης ΕΚ.

Η Επιτροπή δεν έχει αποφασίσει κατά πόσο θα πρέπει να διατυπώσει προτάσεις κανονισμών για την εφαρμογή των άρθρων 92 και 93. Θα λάβει σχετική απόφαση συνεκτιμώντας τα αποτελέσματα του διαλόγου που πραγματοποιήθηκε για το θέμα αυτό στο συμβούλιο της βιομηχανίας στις 14 Νοεμβρίου 1996.
ΓΡΑΠΤΗ ΕΡΩΤΗΣΗ E-2744/96 υποβολή: Amedeo Amadeo (NI) προς την Επιτροπή (21 Οκτωβρίου 1996)

Θέμα: Παγίδες με σιαγόνες

Λαμβάνοντας υπόψη την πρόταση τροποποίησης του κανονισμού (ΕΟΚ) αριθ. 3254/91 του Συμβουλίου σχετικά με την απαγόρευση της χρήσης παγίδων με σιαγόνες για την παγίδευση ορισμένων ειδών αγρίων ζώων (έγγρ. COM(95)737) ((ΕΕ C 58 της 28.02.1996, σελ. 17. )), ζητείται από την Επιτροπή να αναλάβει δέσμευση για την τροποποίηση των συμφωνιών της ΕΕ με τρίτες χώρες και να προβεί σε διαπραγματεύσεις για τις μελλοντικές συμφωνίες εισάγοντας ρήτρα κοινής δέσμευσης και συνεργασίας για την προώθηση της προστασίας του περιβάλλοντος. Ζητείται επίσης από την Επιτροπή να συντάξει βραχυπρόθεσμα ανακοίνωση σχετικά με τις στρατηγικές που πρέπει να αναπτύξει η ΕΕ στο πλαίσιο της ΚΟΑ ώστε, μαζί με τις ρυθμίσεις περί προστασίας του περιβάλλοντος και της δημόσιας υγείας σε σχέση με την εισαγωγή αγαθών, να υπάρξει ταυτόχρονη πρόβλεψη περιβαλλοντικής προστασίας η οποία να προωθηθεί στις χώρες παραγωγής.

Απάντηση του Sir Leon Brittan εξ ονόματος της Επιτροπής (29 Νοεμβρίου 1996)

Η Επιτροπή δεν βλέπει άμεση σχέση μεταξύ του ερωτήματος που έθεσε το Αξιότιμο Μέλος του Κοινοβουλίου και την αναφορά που έγινε στην πρόταση κανονισμού του Συμβουλίου για την τροποποίηση του κανονισμού (ΕΟΚ) αριθ. 3254/91 που απαγορεύει τη χρησιμοποίηση παγίδας με σιαγόνες.

Οσον αφορά την προώθηση της προστασίας του περιβάλλοντος στο πλαίσιο του παγκοσμίου οργανισμού εμπορίου, η Επιτροπή υπενθυμίζει ότι υπέβαλε, στις 8 Μαρτίου 1996, ανακοίνωση στο Συμβούλιο και το Κοινοβούλιο για το εμπόριο και το περιβάλλον ((Εγγρ. COM (96) 54. )).
ΓΡΑΠΤΗ ΕΡΩΤΗΣΗ E-2962/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: ΚΟΑ ελαιολάδου και απασχόληση

Συνειδητοποιεί η Επιτροπή τις συνέπειες που ενδέχεται να έχει στην απασχόληση μια μεταρρύθμιση της ΚΟΑ ελαιολάδου όπως η Επιτροπή τη σχεδιάζει;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2953/96, E-2954/96, E-2955/96, E-2956/96, E-2957/96, E-2958/96, E-2959/96, E-2960/96, E-2961/96, E-2962/96 και E-2964/96 (26 Νοεμβρίου 1996)

Η Επιτροπή πρόκειται να αρχίσει, λίαν προσεχώς, να συζητά για τις διάφορες εναλλακτικές λύσεις που παρουσιάζονται ενόψει της μεταρρύθμισης της κοινής οργάνωσης αγοράς (ΚΟΑ) του ελαιόλαδου. Εν συνεχεία, το σχετικό έγγραφο θα διαβιβαστεί ταχύτατα στο Κοινοβούλιο και στο Συμβούλιο για να συζητηθεί πριν από την τελική διαμόρφωση συγκεκριμένων προτάσεων.

Η Επιτροπή θα λάβει οπωσδήποτε υπόψη της τις παρατηρήσεις του Αξιοτίμου Μέλους του Κοινοβουλίου, καθώς επίσης και τις πτυχές που αφορούν την απασχόληση, την ενίσχυση παρέμβασης στην πραγματική παραγωγή, την ενίσχυση ανά ελαιόδεντρο, την ενίσχυση στην κατανάλωση, την ποιότητα, τις περιβαλλοντικές επιπτώσεις καθώς επίσης και τα ειδικά προβλήματα της Ισπανίας και ορισμένων από τις ελαιοπαραγωγικές της περιφέρειες.

Δεν θα ήταν σκόπιμο να υπεισέλθουμε επί του παρόντος στις λεπτομέρειες των διαφόρων εναλλακτικών λύσεων ενόψει της μεταρρύθμισης, παρά μόνο για να επαναλάβουμε ότι η νέα κοινή οργάνωση αγοράς θα πρέπει να χαρακτηρίζεται από διαφάνεια και απλότητα, να μπορεί εύκολα να ελέγχεται και, τέλος, να απευθύνεται αποτελεσματικά στους παραγωγούς.

Η Επιτροπή αποδίδει μεγάλη σημασία στην ποιότητα και πιστεύει ότι, όποια και να είναι η λύση που θα επιλεχθεί, ο ρόλος των κρατών μελών και των περιφερειών τους θα είναι σημαντικός.
ΓΡΑΠΤΗ ΕΡΩΤΗΣΗ E-2958/96 υποβολή: Jesϊs Cabezσn Alonso (PSE) και Juan Colino Salamanca (PSE) προς την Επιτροπή (8 Νοεμβρίου 1996)

Θέμα: Μεταρρύθμιση της ΚΟΑ ελαιολάδου

Για ποιόν λόγο η Επιτροπή, στο πλαίσιο της μεταρρύθμισης της ΚΟΑ ελαιολάδου, σκέπτεται να εφαρμόσει τη μέθοδο της απλοποίησης (ενίσχυση ανά δέντρο) και δεν προτίμησε να επιχειρήσει τη διόρθωση των λαθών που υπάρχουν, για έναν ανταποκρινόμενο στην πραγματικότητα υπολογισμό της παραγωγής;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2953/96, E-2954/96, E-2955/96, E-2956/96, E-2957/96, E-2958/96, E-2959/96, E-2960/96, E-2961/96, E-2962/96 και E-2964/96 (26 Νοεμβρίου 1996)

Η Επιτροπή πρόκειται να αρχίσει, λίαν προσεχώς, να συζητά για τις διάφορες εναλλακτικές λύσεις που παρουσιάζονται ενόψει της μεταρρύθμισης της κοινής οργάνωσης αγοράς (ΚΟΑ) του ελαιόλαδου. Εν συνεχεία, το σχετικό έγγραφο θα διαβιβαστεί ταχύτατα στο Κοινοβούλιο και στο Συμβούλιο για να συζητηθεί πριν από την τελική διαμόρφωση συγκεκριμένων προτάσεων.

Η Επιτροπή θα λάβει οπωσδήποτε υπόψη της τις παρατηρήσεις του Αξιοτίμου Μέλους του Κοινοβουλίου, καθώς επίσης και τις πτυχές που αφορούν την απασχόληση, την ενίσχυση παρέμβασης στην πραγματική παραγωγή, την ενίσχυση ανά ελαιόδεντρο, την ενίσχυση στην κατανάλωση, την ποιότητα, τις περιβαλλοντικές επιπτώσεις καθώς επίσης και τα ειδικά προβλήματα της Ισπανίας και ορισμένων από τις ελαιοπαραγωγικές της περιφέρειες.

Δεν θα ήταν σκόπιμο να υπεισέλθουμε επί του παρόντος στις λεπτομέρειες των διαφόρων εναλλακτικών λύσεων ενόψει της μεταρρύθμισης, παρά μόνο για να επαναλάβουμε ότι η νέα κοινή οργάνωση αγοράς θα πρέπει να χαρακτηρίζεται από διαφάνεια και απλότητα, να μπορεί εύκολα να ελέγχεται και, τέλος, να απευθύνεται αποτελεσματικά στους παραγωγούς.

Η Επιτροπή αποδίδει μεγάλη σημασία στην ποιότητα και πιστεύει ότι, όποια και να είναι η λύση που θα επιλεχθεί, ο ρόλος των κρατών μελών και των περιφερειών τους θα είναι σημαντικός.
ΓΡΑΠΤΗ ΕΡΩΤΗΣΗ E-2395/96 υποβολή: Hiltrud Breyer (V) προς την Επιτροπή (6 Σεπτεμβρίου 1996)

Θέμα: Απόφαση 94/730/ΕΚ για τη θέσπιση απλοποιημένων διαδικασιών σχετικά με τη σκόπιμη ελευθέρωση γενετικά τροποποιημένων φυτών - νομικό καθεστώς

1. Έχει συμβουλευτικό ή δεσμευτικό χαρακτήρα για τα κράτη μέλη στα οποία απευθύνεται όπως ορίζει το άρθρο 189 παράγραφος 4 της Συνθήκης ΕΚ, το παράρτημα της απόφασης 94/730/ΕΚ ((EE L 292 της 12.11.1994, σελ. 31)) σύμφωνα με το άρθρο 1 παράγραφος 5 και το άρθρο 2 παράγραφος 2 της απόφασης 93/584/ΕΟΚ ((EE L 279 της 12.11.1993, σελ. 42)) καθώς και το άρθρο 5(1) και το άρθρο 7 της οδηγίας 90/220/ΕΟΚ ((EE L 117 της 08.05.1990, σελ. 15));

2. Όσον αφορά την απόφαση 94/730/ΕΚ πρόκειται για τα κριτήρια της απλοποιημένης διαδικασίας ή για την ίδια την απλοποιημένη διαδικασία;

3. Εάν πρόκειται για κριτήρια:

α) Πώς ελέγχθηκε η εφαρμογή των κριτηρίων από την Επιτροπή, το Συμβούλιο και το Κοινοβούλιο;

β) Ποιές δυνατότητες ελέγχου υπάρχουν;

4. Εάν πρόκειται για απλοποιημένη διαδικασία:

α) Πώς ελέγχθηκε ο καθορισμός και η εφαρμογή της από την Επιτροπή, το Συμβούλιο και το Κοινοβούλιο;

β) Ποιές δυνατότητες ελέγχου υπάρχουν;

Κοινή απάντηση του κ. Bjerregaard εξ ονόματος της Επιτροπής στις γραπτές ερωτήσεις E-2394/96, E-2395/96, E-2396/96, E-2397/96, E-2398/96, E-2399/96, E-2400/96, E-2401/96, E-2402/96, E-2403/96 και E-2405/96 (14 Οκτωβρίου 1996)

Οι απαντήσεις στις ανωτέρω γραπτές ερωτήσεις αναδεικνύουν ορισμένα τεχνικά και νομικά προβλήματα σχετικά με την εφαρμογή της οδηγίας 90/220/ΕΟΚ ((ΕΕ αριθ. L 117 της 8.5.1990. )) και ιδίως σχετικά με τις ρυθμίσεις εισαγωγής των απλοποιημένων διαδικασιών.

Η Επιτροπή εξετάζει την εφαρμογή της εν λόγω οδηγίας, αφότου ετέθη σε ισχύ, προκειμένου να συντάξει και δημοσιοποιήσει έκθεση η οποία θα διαβιβαστεί στο Εύρωπαϊκό Κοινοβούλιο και στο Συμβούλιο.

Στο πλαίσιο αυτό θα εξεταστούν τα ερωτήματα που θέτει το αξιότιμο μέλος του Κοινοβουλίου και η Επιτροπή θα λάβει υπόψη τα θιγόμενα σημεία.